Kalle Muuli

Kalle Muuli (sündinud 10. jaanuaril 1958 Tapal) on eesti ajakirjanik ja luuletaja. Ta oli XIII Riigikogu liige 9. aprillist 2015 kuni 12. juunini 2017. Kalle Muuli lõpetas 1976. aastal Puurmani Keskkooli. Aastatel 1976–1977 õppis ta Eesti Põllumajandusakadeemias veterinaariat. Aastatel 1981–1988 õppis ta Tartu Ülikooli õigusteaduskonnas, kuid ülikool jäi lõpetamata. Ta on töötanud puusepana, ajakirjade Pioneer ning Kultuur ja Elu toimetajana. Aastatel 1989–1993 oli ta Postimehe reporter, aastatel 1994–1995 ajalehe Rahva Hääl peatoimetaja asetäitja ning 1995–2000 Eesti Päevalehe peatoimetaja. Seejärel töötas ta 11 aastat taas Postimehes mitmes ametis: uudistetoimetuse juhatajana, arvamustoimetuse juhatajana, peatoimetaja asetäitjana ja päevatoimetajana. Augustist 2012 suveni 2015 oli ta Õpetajate Lehe peatoimetaja. Septembrist 2017 töötab Muuli keskkonnaministri nõunikuna. Kalle Muuli on teinud Kuku Raadios saadet "Keskpäevatund" ja Raadio 2-s saadet "Olukorrast riigis". 2014. aasta lõpust kuni 4. septembrini 2016 tegi ta koos Anvar Samostiga Raadio Kukus saadet "Muuli ja Samost". Aastatel 1984–1989 kuulus Kalle Muuli NLKP-sse. Seejärel oli ta Eesti Kongressi liige. 27. novembril 2014 teatas Kalle Muuli telekanali TV3 vestlussaates "Kolmeraudne", et suundub poliitikasse ja kandideerib 2015. aasta Riigikogu valimistel Isamaa ja Res Publica Liidu nimekirjas. Erakonda astuda Muuli esialgu ei kavatsenud. Samuti otsustas ta kuni valimistulemuste selgumiseni jätkata tööd Õpetajate Lehe peatoimetajana, kuid loobus saate "Olukorrast riigis" juhtimisest. Ta sai Tartu linnas 1196 häält, kuid valituks ei osutunud. Küll aga sai ta Riigikogu liikmeks Margus Tsahkna asendusliikmena. 10. aprillil 2015 astus ta IRL-i liikmeks. Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 319 häält ning ei osutunud valituks. Ta on avaldanud luulekogud "Sajus" (1986) ja "Klaasi tumeduses" (1991) ning ajalooraamatud "Isamaa tagatuba. Mart Laari valitsus 1992–1994" (2012) ja "Vabariigi sünnimärgid: varjatud murdehetki Eesti poliitikas 1987–2007" (2013). Aastal 2014 ilmus raamat Reformierakonna ajaloost ("Kodanike riik. Reformierakond loomisest kuni tänapäevani"). Novembris 2017 ilmus Helen Sulega kahasse kirjutatud Kaia Kanepi elulooraamat "Reketiga tüdruk. Kaia Kanepi teekond Ameerika mägedel". 2008 – Valgetähe IV klassi teenetemärk 2012 – Enn Soosaare esseistikapreemia (raamat "Isamaa tagatuba") Kalle Muuli asub tööle keskkonnaministri nõunikuna. Delfi.ee, 12.09.2017 Kalle Muuli kandideerib IRLi nimekirjas riigikokku Postimees, 27.11.2014. ERR vahetab saates «Olukorrast riigis» Kalle Muuli välja Postimees, 28.11.2014. http://rk2015.vvk.ee/detailed-10.html http://rk2015.vvk.ee/elected-members.html http://www.riigikogu.ee/index.php?id=182447 Otsing Äriregistrist, vaadatud 28.12.2017 "Reketiga tüdruk. Kaia Kanepi teekond Ameerika mägedel". E-kataloog ESTER, vaadatud 28.12.2017 Eesti riiklike teenetemärkide kavaleride andmebaas presidendi kantselei kodulehel (president.ee). "Kalle Muuli võitis Soosaare-nimelise eetilise esseistika preemia" Postimees, 15. märts 2013 Peeter Raidla. Kalle Muuli väsis juhtimisest Õhtuleht, 10. november 1999 Mihkel Kärmas. Tippmehe lahkumine Eesti Ekspress, 20. juuli 2000 Kalle Muuli: Kogukond ja marodöörid Postimees, 23. mai 2007 Kalle Muuli: 101 pantvangi Postimees, 14. märts 2008 Kalle Muuli: õigluse võit? Postimees, 8. jaanuar 2009 Kalle Muuli: intressipuhkus on lisalaen Postimees, 12. jaanuar 2009 Kalle Muuli: ametnike armust Postimees, 19. jaanuar 2009 Kalle Muuli: hirmu orjuses Postimees, 5. veebruar 2009 Muuli: kas maksate kinni? Postimees 20. mai 2015 Muuli maksis 82-eurose õhtusöögiarve hüvitise riigikogule tagasi Postimees 21. mai 2015 Kalle Muuli: kas süüdi on sõnumitooja või rõvedate fotode tegija? Objektiiv 08.11.2022. Kalle Muuli jätkab ministri nõunikuna hoolimata Mihkelsoni pildiskandaalist. Delfi. 09.11.2022.